ai4bharat/Pralekha huggingface dataset:
وزارت آیوش
آیوروید طریقہ علاج کے تحت کووِڈ۔19 کے لئے متبادل معالجات
وزیر مملکت  جناب کرن رجیجو  نے آج راجیہ سبھا میں ایک تحریری جواب میں کہا ہے کہ آیوش کی وزارت نے پروفیسر بھوشن پٹ وردھن کی قیادت میں ایک بین شعبہ جاتی آیوش تحقیق و ترقیات ٹاسک فورس تشکیل دی ہے جس میں انڈین کونسل آف میڈیکل ریسرچ ، بایو ٹکنالوجی کے محکمے ، سائنسی اور صنعتی تحقیق کی کونسل ، آل انڈیا انسٹی ٹیوٹ آف میڈیکل سائنسز  اور آیوش اداروں کی نمائندگی سمیت سائنسدانوں کی نمائندگی بھی شامل ہے۔ مذکورہ بین شعبہ جاتی آیوش تحقیق و ترقیات ٹاسک فورس اس طرز پر تشکیل دی گئی ہے اور اس کا ڈیزائن اس طرح وضع کیا گیا ہے کہ یہ ٹاسک فورس شفایابی مطالعات کے لئے شفاخانہ تحقیقاتی پروٹوکول طے کر سکے اور کووِڈ۔19 مثبت معاملات میں دخل اندازی بھی کر سکے جس کے لئے ملک کے مختلف اداروں کے سرکردہ ماہرین سے مشاورت اور نظرثانی کی خدمات حاصل کی جائیں تاکہ مختلف طرح کی دخل اندازیوں کے سلسلے میں مطالعات عمل میں لائے جا سکیں یعنی اشو گندھا، یشٹی مدھو، گڈوچی + پیپالی اور مرکب جڑی بوٹی کی شکل یعنی مرکبات  کے سلسلے میں مطالعات انجام دیے جا سکیں۔ اس ٹاسک فورس نے کونسلوں کی اسکریننگ کمیٹیوں سے حاصل ہونے والی تجاویز کو زیر غور لانے کا فیصلہ کیا ہے اور دستیاب تمام تر وسائل کے پس منظر میں سرگرمی سے امکانات کی تلاش میں مصروف ہے۔ وزارت آیوش نے پروفیسر بھوشن پٹ وردھن کی قیادت میں ماہرین کا ایک کور گروپ بھی تشکیل دیا ہے جو کووِڈ۔19 کے سلسلے میں مجوزہ مرکبات کی شناخت کرے گا۔ یہ وہی مرکبات ہیں جو کلاسیکی آیوروید اصولوں کے تحت تیار کیے جاتے ہیں اور کووِڈ۔19 کے علاج کے سلسلے میں ان سے استفادہ کے روشن امکانات سامنے آئے ہیں۔ اس میں سے ایک مطالعہ بیماریوں سے تحفظ فراہم کرانے کے سلسلے میں ہے، دوسرے پہلو کا مطالعہ وائرل سے تحفظ فراہم کرانے والے خواص کے ساتھ کووِڈ۔19 سے نمٹنے کے امکانات سے متعلق ہے اور ایک پہلو کووِڈ۔19 کے بعد کی نگہداشت سے متعلق ہے۔
وزارت آیوش نے ٹاسک فورس کی سفارشات کی بنیاد پر کووِڈ۔19 میں دخل اندازی کے لئے بین شعبہ جاتی مطالعات کا سلسلہ شروع کیا ہے۔ آیوش کی وزارت کے تحت مختلف النوع اداروں اور قومی اداروں میں 141 مراکز جو ملک بھرمیں پھیلے ہیں ، کے تحت 112 تحقیقی مطالعات آیوش دخل اندازیوں کے سلسلے میں انجام دیے جا رہے ہیں جن کا تعلق مرض کے دفاع کے پہلوؤں سے ہے۔
آیوش کی وزارت کی جانب سے وضع کیے گئے آیوش سنجیونی موبائل ایپ نے کووِڈ۔19 کی روک تھام کے سلسلے میں موبائل ایپ کے ذریعہ 1.5 کروڑ معاملات میں آیوش کے مشاورت ناموں اور اقدامات کے استعمال اور ان کی قبولیت نیز اثر انگیزی کے جائزے کی ایک تفصیل تیار کی ہے۔ 85.1 فیصد افراد نے کووِڈ۔19 کی روک تھام کے لئے آیوش کے اقدامات اپنانے کا اعتراف کیا ہے جن میں سے 89.8 فیصد افراد نے یہ بات تسلیم کی ہے کہ انہیں آیوش کے مشاورت ناموں پر عمل کرنے سے فائدہ حاصل ہوا ہے۔
آیوش کی وزارت نے نیشنل ٹاسک فورس کے ذریعہ تیار کیا گیا قومی شفاخانہ انتظام پروٹوکول جاری کیا ہے جو کووِڈ۔19 کے سلسلے میں آیوروید اور یوگ کے انتظام کے اصولوں پر مبنی ہے اور یہ تمام تر اصول آل انڈیا انسٹی ٹیوٹ آف آیوروید ، دہلی انسٹی ٹیوٹ آف پوسٹ گریجیویٹ ٹریننگ اینڈ ریسرچ ان آیوروید ، جام نگر اور قومی ادارہ برائے آیوروید  کی ماہرین کی کمیٹیوں کی آراء سے ہم آہنگ ہے۔ اس میں آیوروید کی مرکزی تحقیقی کونسل  ، یوگ میں تحقیق کی مرکزی کونسل اور قدرتی طریقہ علاج  اور دیگر قومی سطح کے اداروں کی آراء کا بھی لحاظ رکھا گیا ہے۔ یہ تمام باتیں بین شعبہ جاتی کمیٹی کی سفارشات اور رپورٹ میں متذکرہ ہیں۔
وزارت خزانہ
خام پام تیل، آربی ڈی پام تیل، دیگر پام تیل، خام پامولین ، آربی ڈی پامولین، دیگر پامولین، خام سویابین تیل، پیتل کا کچرا، خشخاش، چھالیہ، سونا اور چاندی کی محصول کی قدر میں تبدیلی
نئی دہلی،15؍مئی۔ کسٹمز ایکٹ 1962  دفعہ ۔14 کی ذیلی دفعہ  کی رو سے سنٹرل بورڈ آف ان ڈائریکٹ ٹیکس اینڈ کسٹمس  نے حکومت ہند کی وزارت مالیات  کے نوٹی فکیشن نمبر 36/2001 ۔ کسٹمز  مورخہ 3 اگست 2001 میں درج ذیل ترامیم کی ہیں۔ یہ نوٹی فکیشن گزٹ آف انڈیا، ایکسٹرا آرڈینری پارٹ۔ II سیکشن ۔3 ، سب سیکشن  میں ایس او 748  مورخہ 3 اگست 2001 میں شائع ہوچکا ہے۔
مذکورہ نوٹیفکیشن کے مطابق یہ ترمیمات جدول -1، جدول-2 اور جدول -3 میں دی گئی ہے۔
ٹیبل-1
|
|
نمبر شمار
|
|
چیپٹر؍ سرخی؍ ذیلی سرخی؍محصول اشیاء
|
|
اشیاء کی تفصیل
|
|
محصول کی قدر

|
|

|
|

|
|

|
|

|
|
1
|
|
1511 10 00
|
|
خام پام تیل
|
|
522
|
|
2
|
|
1511 90 10
|
|
آر بی ڈی پام آئل
|
|
551
|
|
3
|
|
1511 90 90
|
|
دیگر پام تیل
|
|
537
|
|
4
|
|
1511 10 00
|
|
خام پامولین
|
|
553
|
|
5
|
|
1511 90 20
|
|
آر بی ڈی پامولین
|
|
556
|
|
6
|
|
1511 90 90
|
|
دیگر پامولین
|
|
555
|
|
7
|
|
1507 10 00
|
|
خام سویابین تیل
|
|
689
|
|
8
|
|
7404 00 22
|
|
پیتل کا کچرا
|
|
3687
|
|
9
|
|
1207 91 00
|
|
خشخاش کے بیج
|
|
3350
ٹیبل-2
|
|
نمبر شمار
|
|
چیپٹر؍ سرخی؍ ذیلی سرخی؍ اشیاء
|
|
اشیاء کی تفصیل
|
|
محصول کی قدر
|
|

|
|

|
|

|
|

|
|
1
|
|
71 or 98
|
|
سونا، چاہے وہ کسی بھی شکل میں ہو، جس کے سلسلے میں اندراجات کے فوائد ،جس کا تعلق نمبرشمار 356 اور 358 نوٹیفکیشننمبر50/2017 کسٹمز مورخہ 30 جون 2017 سے ہے استفادہ کیا جائے گا۔
|
|
418 فی 10گرام
|
|
2
|
|
71 or 98
|
|
چاندی، چاہے وہ کسی بھی شکل میں ہو، جس کے سلسلے میں اندراجات کے فوائد ،جس کا تعلق نمبرشمار 356 اور 358 نوٹیفکیشننمبر50/2017 کسٹمز مورخہ 30 جون 2017 سے ہے استفادہ کیا جائے گا۔
|
|
476 فی کلو گرام
ٹیبل-3
|
|
نمبر شمار
|
|
چیپٹر؍ سرخی؍ ذیلی سرخی؍ اشیاء
|
|
اشیاء کی تفصیل
|
|
محصول کی قدر

|
|

|
|

|
|

|
|

|
|
1
|
|
080280
|
|
چھالیہ
|
|
3932
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ ح ا ۔ک ا
U- 2123
(Visitor Counter : 73
وزارت دفاع
بھارتی فضائیہ نے قومی سطح کے لاجسٹکس سیمینار’لوجیسیم وایو۔2022‘ کا انعقاد کیا
لاجسٹک مینجمنٹ کے سلسلے میں قومی سطح ایک سیمینار 28 اپریل 2022 کو ایئر فورس آڈیٹوریم، نئی دہلی میں منعقد کیا گیا۔ چیف آف دی ایئر سٹاف نے سیمینار کا افتتاح کیا اور کلیدی خطبہ دیا۔ انہوں نے ڈیجیٹل ٹیکنالوجیز میں ترقی کا فائدہ اٹھانے کی ضرورت پر زور دیا، جس سے کاررروائیوں کے لئے لاجسٹکس صلاحیت برقرار رکھنے میں مدد ملے گی۔ سی اے ایس نے بھارتی فضائیہ کے متعلقین سے اپیل کی کہ وہ حکومت ہند کی نیشنل لاجسٹک پالیسی  اور آتم نربھرتا کے وسیع اہداف کو حاصل کرنے کے لئے کام کریں۔
ممتاز مقررین اور اس موضوع کے ماہرین نے قومی دفاع میں لاجسٹکس اور این ایل پی کے بارے میں اپنے نظریات پیش کئے۔ صنعت کے معروف مشیروں نے سپلائی چین مینجمنٹ میں نئی ٹیکنالوجیز کے بارے میں بتایا۔ بھارتی فضائیہ کے چنندہ لاجسٹیشین نے ’ بھارتی فضائیہ کی جنگی کارروائیوں اورمستقبل کی ضرورتوں کے لئے لاجسٹکس‘ کے بارے میں اپنےنظریات پیش کئے۔
بھارتی فضائیہ کے لاجسٹک سے متعلق فلسفے کے بارے میں ایک دستاویزبعنوان ’لاجسٹکس اصول‘اور بھارتی فضائیہ میں لاجسٹکس کی تاریخ سے متعلق ایک کتاب بعنوان ’وقت کی گرد میں قدموں کے نشان‘ کا اجراء کیا گیا۔ بھارتی فضائیہ میں ’لاجسٹکس کے اصول‘ میں لاجسٹک سے متعلق کارروائیوں، بنیادی کاموں کے زمروں کے معاملے میں لاجسٹکس کے اصولوں اور کاروباری معاملات چلانے کے لیے ٹیکنالوجی کا فائدہ اٹھانے اور معاون افواج کے اشتراک کی ضرورت کاخاکہ پیش کیا گیا ہے۔
۔۔۔۔۔۔۔۔۔۔۔
ش ح۔ا گ ۔ن ا۔
U-4811
(Visitor Counter : 94
زراعت اور کاشتکاروں کی فلاح و بہبود کی وزارت
نائب صدرجمہوریہ ہند، 24فروری کو انڈین ایگری کلچرل ریسرچ انسٹی ٹیوٹ -آئی سی اے آر کے اکسٹھویں تقسیم اسناد کے جلسے میں شرکت کریں گے
بھارتی زرعی تحقیق کا ادار ہ -آئی سی اے آر ، جو بھارت میں زرعی تحقیق وتعلیم کی بہترین کارکردگی کا مرکز ہے،زرعی تحقیق ، تعلیم اورتوسیع میں ترقی کے لئے قومی زرعی تحقیق کے نظام کو قیادت فراہم کررہا ہے۔
آئی اے آر آئی 24 فروری 2023 کو نئی دلی کے آئی سی اے آر – آئی اے آر آئی میں اپنے 61 ویں تقسیم اسنا دکے جلسے کا انعقاد کرنے جارہا ہے ۔ نائب صدرجمہوریہ ہند جناب جگدیپ دھنکڑ اور 24 فروری 2023 کو تقسیم اسناد کی خاص تقریب میں مہمان خصوصی ہوں گے ۔تقریب کے دوران زراعت اور کسانوں کی بہبود کے مرکزی وزیر جناب نریندرسنگھ تومر بھی اور زراعت اورکسانو ں کی بہبود کی وزارت میں وزیر مملکت جناب کیلاش چودھری اور محترمہ شوبھا کرنڈلاجے مہما ن اعزازی ہوں گے ۔ ڈی اے آر ای کے سکریٹری اور آر سی اے آر کے ڈائریکٹر جنرل ڈاکٹر ہمانشو پاٹھک ، آئی سی اے آر - آئی اے آر آئی کے وائس چانسلر اور ڈائریکٹر ڈاکٹر اے پی سنگھ ، آئی سی اے آر - آئی اے آر آئی کی ڈین اور جوائنٹ ڈائریکٹر  ڈاکٹر انوپما سنگھ بھی تقریب میں شامل ہوں گے ۔آئی سی اے آر –آئی اے آر آئی کا 5روزہ تقسیم اسناد کا منفرد پروگرام 6اسکولوں کے 26 مضامین کے طلبا کو ایم ایس سی اور پی ایچ ڈی کے میرٹ کے تمغے پیش کرنے کے ساتھ 20 فروری کو آغاز ہوگا۔ہرمضمون کے پروفیسروں کے ذریعہ پریزینٹیشن اور آئی اے آر آئی ایوارڈ پانے والوں کے ذریعہ لیکچر ز کے بعد لال بہادر شاستری میموریل لیکچر بھی کنووکیشن ویک کا حصہ ہوں گے ۔
تقسیم اسناد کے دن بنگلہ دیش ، مصر ، ایتھوپیا ، گھانا ، میانمار ، نیپال ، نائیجیریا ، روانڈا ، سی ایرا لیون ،سری لنکا اور تنزانیہ جیسے ملکوں کے طلبا سمیت 400سے زیادہ طلبا  اپنی اپنی ڈگریاں حاصل کریں گے ۔ اس موقع پر مہمان خصوصی نبارڈ - پروفیسر وی ایل چوپڑہ گولڈ میڈل اور ایم ایس سی اور پی ایچ ڈی کے منتخب طلبا سمیت سال کے بہترین طالبعلم کا میڈل بھی تفویض کریں گے ۔ اس تقریب میں آئی سی اے آر کے موجودہ اور سابق ڈائریکٹر جنرل اور ڈپٹی ڈائریکٹر جنرل ،اسسٹنٹ ڈائریکٹر جنرل ، انسٹی ٹیوٹ کے سابق ڈائریکٹر اور ڈین ، پروجیکٹ ڈائریکٹر  ، ڈویژن کے سربراہان اور پروفیسر وغیرہ بھی موجود ہوں گے۔اس تقریب کو انسٹی ٹیوٹ کے یوٹیوب چینل کے ذریعہ وروچوئل موڈ میں آن لائن جاری کیا جائے گا۔
مواصلات اور اطلاعاتی ٹیکنالوجی کی وزارت
محکمہ ڈاک نے گاندھی جینتی کے موقع پر ملک کے تمام حصوں میں 1.6 لاکھ سے زیادہ ڈاکخانوں میں ملک گیر سطح پر شجرکاری اور صفائی مہم کے ساتھ اپنی خصوصی سوچھتا مہم 3.0 کا آغاز کیا
مہاتما گاندھی کو ان کی 154 ویں یوم پیدائش پر خراج عقیدت پیش کرنے اور خصوصی مہم 3.0 کے نفاذ کے مرحلے کا آغاز کرنے کے لیے، انڈیا پوسٹ کے پورے نیٹ ورک ملک بھر میں ایک وسیع اور منفرد شجرکاری مہم اور صفائی مہم کے لیےشامل ہوئے ہیں۔ یہ پہل ہماچل پردیش کے ہِکِم میں سب سے اونچے پوسٹ آفس سے لے کر جموں و کشمیر کے خوبصورت مناظر میں برانچ آفس تک پھیلی ہوئی ہے۔
قابل ذکر بات یہ ہے کہ ایک برانچ پوسٹ ماسٹر نے، جس نے ڈیوٹی کے دوران سرحد پار گولہ باری کے ایک واقعے کے دوران اپنی ٹانگ کھو دی تھی، ہر سطح اور صورتحال پر پوسٹ آفس کے عملے کے درمیان خدمات انجام دینے کے عزم اور تبدیلی کو اجاگر کرتے ہوئے اس گرین مشن میں بڑھ چڑھ کر حصہ لیا ۔ چونکہ انڈیا پوسٹ مرکزی حکومت کا ادارہ ہے جس کی موجودگی اور رسائی ملک کے تمام حصوں میں کسی دوسرے سرکاری ادارے کی طرح نہیں ہے، اس گرین پہل نے پوسٹ آفس کے عملے اور ہر پوسٹ آفس کے اردگرد سماجی جغرافیائی کمیونٹیز لوگوں کے درمیان ماحول دوست طرز عمل اور طرز زندگی کے بارے میں بیداری اور شعور بیدار کرنے میں ایک لمبا سفر طے کیا ہے۔
یہ بات بتانا مناسب ہے کہ وزیر اعظم جناب نریندر مودی کی قیادت میں 'ایک تاریخ، ایک گھنٹہ، ایک ساتھ' کے بینر تلے منعقد ہونے والے بڑے جن بھاگیداری پروگرام کے لیے شجرکاری مہم اختتام کو پہنچی۔ انڈیا پوسٹ نے تقریباً 50,000 شہریوں کی شرکت کے لیے 1200 سے زیادہ مقامات کی قیادت کی۔ ان تقریبات کے دوران، شہریوں نے صاف ستھرے اور سرسبز ہندوستان کے لیے اپنے عزم کا اعادہ کرتے ہوئے، اجتماعی طور پر سوچھتا کا عہد کیا۔ شرمدان کی سرگرمیوں نے کمیونٹی کے جذبے میں اضافہ کیا، اس پہل کو اتحاد اور ماحولیاتی شعور کا حقیقی جشن بنایا۔
محکمہ ڈاک میں ان دو بڑے واقعات سے پیدا ہونے والی رفتار کے ساتھ، اکتوبر کے مہینے کے باقی دنوں میں محکمہ کے لیے اپنی سوچھتا اور سبز اقدام کو اگلی سطح پر لے جانے کا مرحلہ طے ہو گیا ہے۔ خصوصی مہم 3.0 کو پوری حکومت میں انتظامی اصلاحات اور عوامی شکایات کے محکمے کے تحت لاگو کیا جا رہا ہے۔ محکمہ ڈاک پچھلی دو خصوصی مہم میں ایک پرجوش پرچم بردار رہا ہے اور اس مقصد کے لیے وہ دل کی گہرائیوں سے پرعزم ہیں۔
جموں و کشمیر کے راجوری ڈویژن کے نوشیرہ سب ڈویژن کے سہار برانچ پوسٹ آفس کے برانچ پوسٹ ماسٹر
جموں کشمیر کا کیرن برانچ پوسٹ آفس بارہمولہ
ہماچل پردیش میں ہکم کا ڈاکخانہ
ٹیکسٹائلز کی وزارت
نئی ٹیکسٹائل پالیسی
پروڈکشن لنکڈ انسینٹو  اسکیم کے تحت حکومت ایم ایم ایف اور ٹیکنیکل ٹیکسٹائل کے فروغ پر غور کررہی ہے۔ پروڈکشن لنکڈ انسینٹو  اسکیم کے دائرہ کار میں فوکس پروڈکٹ مراعات اسکیم  کی تشکیل عمل میں ہے۔ ایف پی آئی ایس کا مقصد ایم ایم ایف ملبوسات اور ٹیکنیکل ٹیکسٹائل میں عالمی چیمپین بنانا اور ان طبقات میں عالمی تجارت میں خاطر خواہ حصول حاصل کرنا ہے۔ یہ اسکیم براؤن فیلڈ میں سرمایہ کاری کے لئے ایک سال کی ابتدائی مدت کے بعد اور گرین فیلڈ میں سرمایہ کاری کے لئے دو سال کی ابتدائی مدت کے بعد پانچ سال کی مدت کے لئے 3 فیصد سے 15 فیصد تک مراعات فراہم کرے گی۔
وزارت ٹیکسٹائل نئی ٹیکسٹائل پالیسی پر غور کر رہی ہے۔ فی الحال ، نئی ٹیکسٹائل پالیسی کو حتمی شکل نہیں دی گئی ہے اور یہ مسودہ مرحلے پر ہے۔ نئی ٹیکسٹائل پالیسی کے تحت برآمدات کارکردگی میں اضافہ اور روزگار کے بہتر مواقع پیدا کرنے پر زور دیا جائے گا۔ نئی ٹیکسٹائل پالیسی مختلف ایسوسی ایشنوں ، صنعتی اداروں ، ریاستی حکومتوں اور دیگر اسٹیک ہولڈروں جیسے کاٹن ، سلک ، جوٹ، اون ، ہینڈلوم ، دستکاری ، پاورلوم وغیرہ کی نمائندگی کرنے والوں کے ساتھ وسیع پیمانے پر مشاورت کرکے تیار کی جارہی ہے۔
بجٹ 22-2021میں اعلان کیاگیا ہے کہ میگا انٹیگریٹیڈ ٹیکسٹائل ریجنز اور پارک اسکیم شروع کی جائے گی، جس کا مقصد بنیادی ڈھانچہ جس میں پلگ اینڈ پلے کی سہولیات سمیت گھریلو مینوفیکچرنگ کو مزید فروغ دینے اور عالمی معیار کی تشکیل کے لئے اس شعبے میں بڑی سرمایہ کاری اور روزگار کی پیداوار کو راغب کرنا ہے۔ اس سے ٹیکسٹائل انڈسٹری کو سائز اور پیمانے کے حصول میں مدد ملے گی تاکہ عالمی سطح پر مسابقت پذیر ہوسکے اور برآمدات میں عالمی چیمپین بھی بن سکے۔ اس اسکیم کے تحت ، 3 سالوں میں 7 میگا ٹیکسٹائل پارکس قائم ہوں گے۔
آج لوک سبھا میں ٹیکسٹائل کی مرکزی وزیر محترمہ اسمریتی زوبین ایرانی نے ایک تحریری جواب میں یہ معلومات دی۔
صحت اور خاندانی بہبود کی وزارت
مرکز اعلیٰ سطح کی مرکزی ٹیمیں ہریانہ، راجستھان، گجرات اور منی پور روانہ کر رہا ہے
مرکزی ٹیمیں گھیرا بندی ، نگرانی، ٹیسٹنگ، انفیکشن کی روک تھام اور باصلاحیت کلینیکل بندوبست کو مستحکم بنانے میں مدد دیں گی
نئی دہلی،19 نومبر ، صحت اور خاندانی فلاح وبہبود کی وزارت نے ہریانہ، راجستھان، گجرات اور منی پور کے لیے اعلیٰ سطح کی مرکزی ٹیمیں مقرر کی ہیں۔مرکز کے زیر انتظام علاقے دہلی میں کووڈ-19 کے یومیہ بڑھتے ہوئے نئے کیسوں اور ہلاکتوں میں اضافے کی وجہ سے این سی آر کے علاقوں ، ہریانہ اور راجستھان کی ریاستوں میں اثرات محسوس کیے جارہے ہیں جہاں کووڈ-19 کے مثبت مریضوں کی تعداد میں اضافہ ہو رہا ہے۔
نئی دہلی کے ایمس ڈائریکٹر ڈاکٹر رندیپ گلیریا ہریانہ جانے والی تین رکنی ٹیم کی قیادت کر رہے ہیں۔ راجستھان جانے والی ٹیم کی قیادت ڈاکٹر وی کے پال، ممبر ، نیتی آیوگ کر رہے ہیں جبکہ ڈائرکٹر  ڈاکٹر ایس کے سنگھ گجرات والی ٹیم کی رہنمائی کریں گے۔ ایڈیشنل ڈی ڈی جی، ڈی ایچ جی ایس ڈاکٹر ایل سواستی چرن منی پور والی ٹیم کے قائد ہوں گے۔
یہ ٹیمیں ان اضلاع کا دورہ کریں گی جہاں سے کووڈ کے زیادہ تعداد میں کیسوں کی اطلاعات مل رہی ہیں اور گھیرا بندی، نگرانی، ٹیسٹنگ، انفیکشن کی روک تھام اور کنٹرول کے اقدامات اور مثبت کیسوں کے باصلاحیت کلینیکل بندوبست میں ریاستی کوششوں میں مدد دیں گی۔
یہ مرکزی ٹیمیں بروقت تشخیص اور اس کے بعد کارراوئی کے سلسلےمیں پیدا ہونے والے چیلنجوں کا مؤثر طور پر انتظام کرنے میں رہنمائی کریں گی۔
مرکزی حکومت ’امداد باہمی وفاق‘ کی اجتماعی حکمت عملی کے تحت ’مجموعی طور پر حکومت‘ اور ’مجموعی طور پر معاشرے‘ کے رویے کے ساتھ اس وبائی بیماری کے خلاف لڑائی کی قیادت کر رہی ہے۔ کووڈ کے بندوبست کے لیے مختلف ریاستوں/ مرکز کے زیر انتظام علاقوں کی حکومتوں کی مستحکم بنانے کی کوششوں کے تحت مرکزی حکومت ان ریاستوں/ مرکز کے زیر انتظام علاقوں کے لیے وقتاً فوقتاً مرکزی ٹیمیں بھیج رہی ہے۔یہ ٹیمیں ریاستوں / مرکز کے زیر انتظام علاقوں کے حکام کے ساتھ رابطہ قائم کرتی ہیں اور انھیں درپیش چیلنجوں اور مسائل کے بارے میں براہ راست معلومات حاصل کرتی ہیں تاکہ اگر کوئی دشواری ہو تو اسے دور کرنے کے لیے ان کی کوششوں کو مضبوط بنایا جاسکے۔
سائنس اور ٹیکنالوجی کی وزارت
سی ایس آئی آر –سی جی سی آرآئی میں ون ویک ون لیب کے لئے تمہیدی پروگرام
سماج کے متعدد درجوں کے ساتھ لیبارٹریوں کے سائنٹفک اور ٹیکنولوجیکل رابطے کو اجاگر کرنے کے مقصد سے، سی ایس آئی آر نے ‘ون ویک ون لیب’ کاایک منفرد پروگرام شروع کیا ہے جس کاافتتاح مرکزی وزیر مملکت  سائنس اور ٹیکنالوجی ، پی ایم او، عملہ ، عوامی شکایات ، پنشن ، ایٹمی توانائی اورخلاء کے وزیرمملکت ڈاکٹرجتیندرسنگھ نے کیا۔
سی ایس آئی آر –سینٹرل گلاس اینڈ سیرامک ریسرچ انسٹی ٹیوٹ ، کولکتہ کے لیے انسٹی ٹیوٹ میں 22اگست 2023 کو ایک ہفتہ طویل اوڈبلیو اوایل کے لیے تمہیدی پروگرام منعقد ہوا۔ انڈین ایسوسی ایشن فاردی کلٹیویشن آف سائنس کولکتہ کے ڈائریکٹر ڈاکٹر رنجن سین، چیف گیسٹ تھے اور ڈاکٹر دیباشیس بھٹاچارجی، نائب صدر، ٹیکنالوجی اور ٹاٹا اسٹیل کے آراینڈڈی ؛ ڈاکٹررنجن اگروال ، ڈائرکٹرآف سی ایس آئی آر –نیشنل انسٹی ٹیوٹ آف سائنس کمیونیکیشن اینڈ پالیسی ریسرچ ؛اورڈاکٹرایچ ایس میتی ، سی ایس آئی آر-سی جی سی آرآئی کے سابق ڈائریکٹر ان کے ہمراہ تھے۔ یہ پروگرام انسٹی ٹیوٹ کے ٹیکنالوجی پورٹ فولیو کی نمائشوں سے بھی منسلک تھا۔
شمع روشن کئے جانے کا منظراورتمہیدی پروگرام کے دوران ڈائس پر موجود معززین
قبائیلی امور کی وزارت
مرکزی کابینہ نے تلنگانہ ریاست میں سمکا سراکا سینٹرل قبائلی یونیورسٹی کے قیام کے لیے سینٹرل یونیورسٹیز قانون2009 میں ترمیم کو منظوری دی
وزیر اعظم جناب نریندر مودی کی زیرصدارت مرکزی کابینہ نے تلنگانہ ریاست میں سمکا سرا کا سینٹر یونیورسٹی کے قیام کے لئے سینٹرل یونیورسٹیز قانون 2009 میں ترمیم کے بل 2023 کے نام سے ایک بل پارلیمنٹ میں پیش کرنے کے لیے اپنی منظوری دے دی ہے۔یہ یونیورسٹی تلنگانہ ریاست کے مولوگو ضلع میں قائم کی جائے گی، جیسا کہ آندھرا پردیش کی تنظیم نو قانون 2014کاکے تیرہویں شیڈول میں فراہم کیا گیا ہے۔
اس کے لئے 889.07کروڑ روپے فنڈز کی گنجائش ہوگی۔نئی یونیورسٹی نہ صرف ریاست میں اعلیٰ تعلیم کے معیار کو بہتر بنائے گی، بلکہ اعلیٰ تعلیم کی رسائی میں بھی اضافہ کرے گی۔ اس کے علاوہ قبائلی آبادی کے فائدے کے لیے قبائلی فن، ثقافت اور علم کے روایتی نظام میں تدریسی اور تحقیقی سہولیات فراہم کرکے اعلیٰ تعلیم اورجدید علم کے مواقع کو بھی فروغ دے گی۔ ریاست میں یہ نئی یونیورسٹی اضافی صلاحیت بھی پیدا کرے گی اور علاقائی عدم توازن کو دور کرنے کی کوشش کرے گی۔
ماحولیات، جنگلات اور موسمیاتی تبدیلی کی وزارت
حکومت ہند کو ہاتھی دانت کی تجارت پر عائد پابندی اٹھانے کے بارے میں جمہوریہ نامبیا سے ابھی تک کوئی تحریری مکتوب وصول نہیں ہوا ہے
انڈین ایکسپریس میں تیرہ اکتوبر 2022 کو جو خبر بعنوان ’’چیتا سودے کے تحت ہاتھی دانت کی تجارت پر عائد پابندی ہٹانے کے لئے ہندوستان کی حمایت مطلوب ‘‘ محض قیاس آرائیوں اور سنی سنائی باتوں پر مبنی ہے اور اس کا حقائق سے کوئی تعلق نہیں ہے۔
جمہوریہ نامبیا کی حکومت اور جمہوریہ ہندوستان کی حکومت کے درمیان سائن ہوئے سمجھوتے میں اگر چہ تعاون کے شعبوں میں سے ایک ’’جنگلاتی زندگی کا تحفظ اور حیاتیاتی تنوع کے پائیدار استعمال ‘‘ شامل ہے۔ لیکن اسے معدوم ہونے کے خطرے سے دوچار جانداروں کی تجارت پر عائد پابندی اٹھانے کے لئئے حمایت قرار نہیں دیا جاسکتا ۔
حکومت ہند کو حکومت نامبیا کی جانب سے ہاتھی دانت کی تجارت پر عائد پابندی اٹھائے جانے کے سلسلے میں کوئی تحریری مکتوب موصول نہیں ہوا ہے، خود مختار ملکوں کی حیثیت سے ہندوستان اور نامبیا دونوں حیاتیاتی تنوع کے پائیدار استعمال پر اپنے موقف کا سمجھوتے کے دائرے کے اندر جائزہ لیں گے جو آپسی احترام ، اقتدار عالیٰ، مساوات اور فریقوں کےبہترین مفادات کے اصولوں پر مبنی ہے۔
سماجی انصاف اور تفویض اختیارات کی وزارت
کابینہ نے معذوری کے شعبہ میں تعاون کے لیے بھارت اور چلی کے مابین مفاہمتی عرضداشت پر دستخط ہونے کے عمل کو اپنی منظوری دی
مرکزی کابینہ نے وزیر اعظم جناب نریندر مودی کی قیادت میں آج معذوری کے شعبہ میں تعاون کی غرض سے بھارت اور چلی کے مابین مفاہمتی عرضداشت پر دستخط ہونے کے عمل کو اپنی منظوری دے دی ہے۔
باہمی مفاہمتی عرضداشت معذور افراد کو بااختیار بنانے کے محکمہ ، حکومت ہند اور چلی کی حکومت کے مابین تعاون کی حوصلہ افزائی کرے گی اور یہ کام معذوری کے شعبہ میں مشترکہ پہل قدمیوں کے توسط سے ہوگا۔ اس سے بھارت اور چلی کے مابین باہمی تعلقات مستحکم ہوں گے۔
اس سلسلے میں دونوں ممالک کے مابین ارادوں کے اظہار پر مبنی مشترکہ مراسلے پر دستخط کیے گئے ہیں جس میں بطور خاص درج ذیل شعبوں میں معذوری کے شعبہ کے سلسلے میں تعاون کی خواہش کا اظہار کیا گیا ہے۔
1۔ معذوری پالیسی اور خدمات کی بہم رسانی کے سلسلے میں اطلاعات کا ساجھا کرنا
2۔ اطلاعات اور علم کا باہم تبادلہ
3۔ امدادی یا معاون آلات تکنالوجی کے شعبہ میں تعاون
4۔ معذوری کے شعبہ میں باہمی دلچسپی کے پروجیکٹوں کو ترقی دینا
5۔ معذوری کی جلد از جلد شناخت اور اس کا تدارک
6۔ ماہرین ، ماہرین تعلیم اور دیگر انتظامی عملے کا باہم تبادلہ
مفاہمتی عرضداشت اس کے تحت عمل میں لائی جانے والی سرگرمیوں کے سلسلے میں عائد ہونے والے اخراجات پر احاطہ کرنے کے لیےسرمایہ فراہم کرنے کا ایک میکنزم فراہم کرتی ہے۔ اس طرح کی سرگرمیوں پر عائد ہونے والے اخراجات باہمی طورپر دونوں حکومتوں کی جانب سے طے کیے جائیں گے اور ان کا انحصار سرمائے اور وسائل کی دستیابی کی شرط کے ساتھ علیحدہ علیحدہ معاملات کی بنیاد پر ہوگا۔ بین الاقوامی سفر/ مشترکہ پہل قدمیوں کی گنجائش پر آنے والی لاگت دورے پر آنے والے ملک کے ذریعہ برداشت کی جائے گی جبکہ میٹنگوں کے اہتمام کے اخراجات میزبان ملک برداشت کرے گا۔
بھارت اور چلی کے مابین گرمجوشانہ اور دوستانہ تعلقات استوار ہیں جو مختلف النوع موضوعات کی یکسانیت اور ہم آہنگ نظریہ پر مبنی ہیں۔ 2019۔20 کا سال ایسا سال تھا جب دونوں ممالک کے مابین سفارتی تعلقات کے 70 برس مکمل ہوئے۔ باہمی تعلقات گذشتہ برسوں کے دوران اعلیٰ سطحی دوروں کے باہم تبادلوں کے تحت مستحکم ہوئے ہیں جن میں 2005 اور 2009 میں چلی کے محترم صدر کے 2 دورے بھی شامل ہیں۔
۔۔۔۔۔۔۔۔۔۔۔
ش ح۔ح ا۔ ن ا۔
U- 4744
(Visitor Counter : 51
صحت اور خاندانی بہبود کی وزارت
ملک میں سرکاری اور پرائیویٹ طبی انسٹی ٹیوٹ کو منضبط کرنے سے متعلق اَپ ڈیٹ
میڈیکل اسسمنٹ اور ریٹنگ بورڈ  میڈیکل اداروں  کی شرح بندی اور اندازہ لگانے کے لیے قائم کئے گئے ہیں
طبی اداروں کی قومی کونسل سرکاری کے ساتھ ساتھ پرائیویٹ کلینیکل اداروں کے رجسٹریشن اور ریگولیشن کے لیے تشکیل دی گئی ہے
صحت اور خاندانی بہبود کے مرکزی وزیر مملکت پروفیسر ای پی سنگھ باگھیل نے آج راجیہ سبھا میں ایک تحریری جواب میں بتایا کہ حکومت ہند نے این ایم سی کی جانب سے وضع کردہ معیارات کے ساتھ اپنی تعمیل کے لیے طبی اداروں  کی شرح بندی اور اندازہ لگانے کے لیے قومی میڈیکل کمیشن ایکٹ 2019 کے تحت طبی جائزے اور شرح بندی بورڈ ایم اے آر بی قائم کیا ہے۔ اس کے علاوہ، انڈین میڈیکل کونسل  ریگولیشن 2002 کی شقوں کے مطابق، جو انڈین میڈیکل کونسل ایکٹ 1956 کے تحت جاری کیے گئے ہیں،ریاست / مرکز کے زیر انتظام علاقوں یا متعلقہ ریاسی میڈیکل کونسل میں صحت اور خاندانی بہبود کے ڈائرکٹوریٹ کی جانب سے طبی لاپرواہی سے متعلق معاملات اور شکایتیں نمٹائی گئی ہیں۔ اگر اسٹیٹ میڈیکل کونسل کی جانب سے کئے گئے فیصلے سے کوئی شکایت کنندہ یا ریسپونڈنٹ مطمئن نہیں ہے تو وہ ایتھک اور رجسٹریشن میڈیکل بورڈ، نیشنل میڈیکل کمیشن میں اپیل دائرہ کرسکتا ہے یا کرسکتی ہے۔
مریضوں کو سستی اور معیاری حفظان صحت کی خدمات فراہم کرنے کے مقصد سے دوا کے تسلیم شدہ نظام سے تعلق رکھنے والے پرائیویٹ کلینکل اداروں کے ساتھ ساتھ حکومت  کے رجسٹریشن اور ریگولیشن کے لیے کلینکل اسٹیبلشمنٹ  ایکٹ 2010  کے تحت کلینکل اداروں کے لیے نیشنل کونسل قائم کی گئی ہے۔ سی ای ایکٹ 2010 کے مطابق کلینیکل اسٹیبلشمنٹ کے لیے ضروری ہے تاکہ مرکز یا ریاستی حکومت کی طرف سے جاری کئے گئے معیاری علاج کے رہنما خطوط  کی تعمیر کو یقینی بنانے سمیت رپورٹوں اور دیگر شرائط ریکارڈس کے رکھ رکھاؤ، عملے کی کم از کم ضرورت، خدمات اور سہولتوں کے کم از کم معیارات کی شرائط کو پورا کیا جاسکے۔ اور ان کی جانب سے چارج کردہ شرحوں کو ایک نمایاں مقام پر ظاہر کیا جائے۔ سی ای ایکٹ 2010 اسپتالوں کے رجسٹریشن کی منسوخی کی گنجائش بھی فراہم کرتا ہے بشرطیکہ رجسٹریشن کی شرائط کو ترتیب دیا گیا ہو۔ اور اس تاریخ تک سی ای ایکٹ 2010 بارہ ریاستوں اور سات مرکز کے زیر انتظام علاقوں کی جانب سے اپنایا گیا ہو۔ کسی بھی لحاظ سے طبی خدمات میں کمی سے متعلق شکایتیں کنزیومر پروٹکشن ایکٹ 1986  کے تحت صارفین کے تنازع کو دور کرنے کے ضلع / ریاست / قومی صارف کے تنازع کو دور کرنے کے فورموں میں داخل کی جاسکتی ہیں۔
وزارت دفاع
این- 32 طیارہ حادثہ:خراب موسم کی وجہ سے تلاش کی کارروائیوں میں رکاوٹ
نئی دہلی،15جون/ حادثے کا شکار ہونے والے این-32 میں سوار لوگوں کی تلاش کی کارروائی جاری ہے۔17 آئی اے ایف، آرمی ایس ایف اور سویلین ارکان پر مشتمل بچاؤ ٹیم حادثے کی جگہ پر موجود ہے۔ لگاتار ہونے والی بارش اور زبردست بادلوں کی وجہ سے بچاؤ کے کام میں رکاوٹ پیش آرہی ہے۔ آج خراب موسم کی وجہ سے کوئی بھی ہیلی کاپٹر پرواز نہیں کرسکا۔
ایسی صورتحال میں خصوصی طور پر اتنی اونچائی پر اور سیدھے کھڑے پہاڑ کے قریب سے ہیلی کاپٹر کی پرواز کے لیے بہت مہارت اور احتیاط کی ضرورت ہوتی ہے۔ خراب موسم کی وجہ سے پہاڑی جنگلوں کے درمیان ہیلی کاپٹروں کے تلاشی کے آپریشن میں رکاوٹ پڑ رہی ہے۔حادثے کا شکار ہونے والے این-32 پر سوار ہندوستانی فضائیہ کے اہلکاروں کے باقیات کو ہیلی کاپٹر کے ذریعے جلد از جلد وہاں سے نکالنے اور انھیں جورہاٹ میں واقع اڈے تک پہنچانے کے لیے تمام کوششیں کی جارہی ہیں۔ بچاؤ ٹیمیں انتظار کر رہیں اور موسم میں بہتری آتے ہی وہ اپنی کارروائی پھر سے شروع کردیں گی۔
۔ ۔ ۔ ۔ ۔ ۔ ۔ ۔ ۔

U. No. 2474
(Visitor Counter : 38